เจโทรเตือนปัญหามาบตาพุดยืดเยื้ออาจถอนเงินกู้
นายชาญชัย ชัยรุ่งเรือง รมว.อุตสาหกรรม เปิดเผยภายหลังนาย Munenori Yamada ประธานองค์การส่งเสริมการค้าต่างประเทศของญี่ปุ่น (เจโทร) เข้าพบว่า ทางเจโทรแสดงความห่วงใยในการแก้ไขปัญหาการลงทุนในมาบตาพุดของรัฐบาลไทยที่คาดว่าจะแก้ปัญหาได้เร็วที่สุดต้องใช้เวลา 4-5 เดือนนับจากนี้ ซึ่งเป็นระยะเวลานานเกินไปที่โครงการลงทุนจะรอได้&nbsp; จึงต้องการให้ภาครัฐใช้เวลาแก้ปัญหาสั้นกว่านี้ มิฉะนั้นอาจะกระทบต่อความเชื่อมั่นของแหล่งเงินทุนและสถาบันการเงิน จนนำไปสู่การถอนการสนับสนุนทางการเงินที่ให้กับโครงการร่วมลงทุนระหว่างไทยกับญี่ปุ่นในหลายโครงการได้
6 ม.ค. 2553

นายชาญชัย ชัยรุ่งเรือง รมว.อุตสาหกรรม เปิดเผยภายหลังนาย Munenori Yamada ประธานองค์การส่งเสริมการค้าต่างประเทศของญี่ปุ่น (เจโทร) เข้าพบว่า ทางเจโทรแสดงความห่วงใยในการแก้ไขปัญหาการลงทุนในมาบตาพุดของรัฐบาลไทยที่คาดว่าจะแก้ปัญหาได้เร็วที่สุดต้องใช้เวลา 4-5 เดือนนับจากนี้ ซึ่งเป็นระยะเวลานานเกินไปที่โครงการลงทุนจะรอได้  จึงต้องการให้ภาครัฐใช้เวลาแก้ปัญหาสั้นกว่านี้ มิฉะนั้นอาจะกระทบต่อความเชื่อมั่นของแหล่งเงินทุนและสถาบันการเงิน จนนำไปสู่การถอนการสนับสนุนทางการเงินที่ให้กับโครงการร่วมลงทุนระหว่างไทยกับญี่ปุ่นในหลายโครงการได้
อย่างไรก็ตาม หากมีการถอนการสนับสนุนทางการเงินจริง ทางสถาบันการเงินของไทยโดยเฉพาะธนาคารกรุงไทย พร้อมเข้าไปให้การสนับสนุน ขณะเดียวกัน รมว.คลัง พร้อมจะช่วยจัดหาแหล่งเงินทุนเพิ่มเติม ส่วนปัญหาการเลิกจ้างนั้นกระทรวงแรงงานพร้อมช่วยเหลือเต็มที่